Sópransöngkonan Hallveig Rúnarsdóttir og tenórsöngvarinn Gissur Páll Gissurarson verða aðalsöngvarar á Tónleikum Rótarý 2020 sem haldnir verða 2. febrúar nk. í Salnum , Kópavogi . Á tónleikunum verður boðið upp á klassíska tónlistarveislu jafnframt því sem úthlutað er veglegum styrkjum til ungra tónlistarnema . Í ár eru það tveir af okkar glæsilegustu klassísku söngvurum sem flytja fjölbreytilega tónlistardagskrá , þau Hallveig Rúnarsdóttir , sópransöngkona og Gissur Páll Gissurarson , tenór . Píanóleikari er Helga Bryndís Magnúsdóttir . Á tónleikunum verða veittir veglegir styrkir úr Tónlistarsjóði Rótarý til ungra tónlistarnema í mastersnámi . Styrkþegar í ár eru tveir , þær Álfheiður Erla Guðmundsdóttir , sópransöngkona og Rannveig Marta Sarc , fiðluleikari og munu þær báðar flytja tónlistaratriði á tónleikunum . Frá árinu 2005 hafa 24 ungir tónlistarmenn þegar hlotið styrki úr Tónlistarsjóði Rótarý . Sjá nánar hér . Ávarp flytur Guðríður Helgadóttir og kynnir er Magnús Lyngdal Magnússon . Tónleikarnir í Salnum verða sunnudaginn 2. febrúar og hefjast kl. 16 . Miðasala Þeir eru öllum opnir en miðasala er í Salnum og á tix.is Rótarý er hreyfing fólks úr viðskipta - og atvinnulífi og opinberri þjónustu . Rótarýhreyfingin er alþjóðafélagsskapur sem er starfandi í meira en 200 löndum í öllum heimsálfum . Rótarýskrifstofan Suðurlandsbraut 54 | opið kl. 10 - 13 mánudaga-fimmtudaga | sími 568 2233